recursal/SuperWikiNEXT-32B huggingface dataset:
**கைரதாபாத் பள்ளிவாசல்** (*Khairtabad Mosque*) என்பது ஐதராபாத்து மாவட்டத்திலுள்ள சிக்கந்தராபாத்திலுள்ள கைரதாபாத்தில் உள்ளது.  இன்று கைரதாபாத் பள்ளிவாசல் ஒரு பிரபலமான இடமாக இருக்கிறது. மேலும், இப்பகுதி ஐதராபாத்தின் முக்கிய வணிக மற்றும் தகவல் தொழில்நுட்ப மையமாக மாறியது.

பின்னணி
-------

இந்த பள்ளிவாசல் கி.பி 1626இல் ஆறாம் சுல்தான் முகம்மது குதுப் ஷாவின் (கி.பி. 1612-1626) மகள் மா சாஹேபா என்றும் அழைக்கப்படும் கைருனிசா பேகம் என்பவரால் கட்டப்பட்டது. அவர் தனது ஆசிரியரும் சூபி துறவியுமான அகுந்த் முல்லா அபுல் மாலிக் என்பவருக்காக இந்தப் பள்ளிவாசலைக் கட்டினார்.

பள்ளிவாசலை ஒட்டி வெற்று குவிமாடக் கட்டிடம் ஒன்று உள்ளது. எந்தவொரு கல்லறையும் இல்லாமல் இருப்பதற்கான காரணம் என்னவென்றால், அது தன்னுடைய அடக்கத்திற்காக அகுந்த் முல்லாவால் கட்டப்பட்டது. மக்காவுக்கு ஹஜ் யாத்திரை மேற்கொண்டபோது அங்கேயே அவர் இறந்ததால், குவிமாடம் காலியாக உள்ளது.

கைருனிசா பேகம் தனது மருமகன் உசேன் ஷா வாலியிடம் ஒரு அரண்மனை, ஒரு பள்ளிவாசல், ஒரு குளம் ஆகியவற்றைக் கட்டுமாறு கேட்டுக் கொண்டார். இந்தக் குளம் பின்னர் கைரதாபாத்தின் வடக்கு எல்லையில் கட்டப்பட்ட உசேன் சாகர் என பிரபலமானது.

கட்டிடக்கலை
-----------

கைரதாபாத் பள்ளிவாசலை உசேன் ஷா வாலி என்பவர் வடிவமைத்து கட்டினார். இதற்கு முன்னால் மூன்று வளைவுகள் உள்ளன. இதன் மெல்லிய மினாரில் நிறைய அலங்கார வேலைப்பாடுகள் உள்ளன.

ஆந்திரவின் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை இதை ஒரு பாரம்பரிய தளமாக அறிவித்திருந்தது.

மேலும் காண்க
------------

* ஹயாத் பக்சி பள்ளிவாசல்
* எசுப்பானியப் பள்ளிவாசல்
* ஜும்ஆ பள்ளிவாசல், குல்பர்கா
* மக்கா பள்ளிவாசல், ஐதராபாத்து

மேற்கோள்கள்
-----------

1. 1 2  Bilgrami, Syed Ali Asgar (1927). *Landmarks Of The Deccan*. பக். 57-58. .
2. 1 2  "Andhra Pradesh Tourism".
3. ↑   *Khairatabad Mosque*. 1612. .
4. ↑  "Archived copy". 6 October 2011 அன்று மூலம் பரணிடப்பட்டது. 2011-09-05 அன்று பார்க்கப்பட்டது.CS1 maint: archived copy as title (link)
**இறந்தோர் நாள்** (*Day of the Dead*, எசுப்பானியம்: *Día de Muertos*) மெக்சிக்கோ நாடு முழுவதும் கொண்டாடப்படும் ஒரு திருநாள். மூன்று நாட்கள் நீடிக்கும் இத்திருநாள் குறிப்பாக நடு மற்றும் தென் மெக்சிகோ பகுதிகளில் கொண்டாடப்படுகிறது. அந்நாட்டில் அரசு விடுமுறைகளான இந்நாட்களில் மக்கள் தங்கள் உறவினருடன் ஒன்று கூடி தங்கள் குடும்பங்களில் மாண்டவரை நினைவுகூருவர். 

பதினாறாம் நூற்றாண்டில் எசுப்பானிய காலனியாக்கத்துக்கு முன்னர் இந்நாள் கோடைக்காலத்தின் துவக்கத்தில் கொண்டாடப்பட்டது. எசுப்பானியர் வருகைக்குப்பின் கத்தோலிக்கம் மெக்சிக்கோவில் பரவியது. அதன் பின் இந்நாள் அக்டோபர் 31, நவம்பர் 1, மற்றும் நவம்பர் 2 ஆம் நாட்களில் கொண்டாடப்படலாயிற்று. இந்நாளில் இறந்தோருக்கெனத் தனியாக பூசை மேடைகள் கட்டி அவற்றில் சர்க்கரையால் ஆன மண்டையோடுகள், மரிகோல்ட் மலர்கள், இறந்தவர்களுக்குப் பிடித்த உணவுகள், பானங்கள் ஆகியவற்றைப் படைப்பது மரபு. இப்படையல்களை எடுத்துக் கொண்டு இறந்தவர்களின் கல்லறைக்கும் மக்கள் செல்வர். இறந்தவர்கள் பயன்படுத்திய பொருட்களையும் கல்லறைகளில் விட்டுச் செல்வர்.

மேற்கோள்கள்
-----------

1. ↑  *Latina and Latino Voices in Literature* (Frances Ann Day), Greenwood Publishing Group, page 72
2. ↑  The Bread Basket, Rex Bookstore, Inc, page 23
**சிறு வரைவி** *(Mini Drafter)* என்பது வரைபடங்களை சுலபமாகவும் சரியாகவும் வரையப் பயன்படும் ஒரு கருவி ஆகும். இதில் இணைக்கப்பட்டிருக்கும் செங்கோண வடிவ அளவுகோலின் மூலம் நாம்  வரைதாள் ஒரு கிடைமட்ட கோட்டினையும் அதற்கு இணையான *(Parallel)* மற்றும் செங்குத்தான *(Perpendicular)* கோடுகளை வரைய முடியும். மேலும் கிடைமட்டமாக *(0 பாகை)* மட்டுமின்றி அளவுகோலினை 360  பாகை வரை மாற்றி அமைத்து தேவையான கோணத்தில் கோடுகளை வரையலாம்.
  

அளவுகோலினை வரைதாளின் எந்த இடத்தில் நகர்த்தி கொண்டு சென்றாலும் நாம் **நிறுவிய கோணமானது மாறாது** என்பது இதன் சிறப்பம்சம். இன்றளவும் பொறியியல் கல்லூரிகளில் சிறு வரைவி கொண்டு தான் வரைய பயிற்றுவிக்கப்படுகிறது.

பொருத்தும் முறை
---------------

வரை பலகையின் மீது வரைதாளை வரைதாள் கவ்வி கொண்டு நான்கு மூலையிலும் பொருத்த வேண்டும். பிறகு அளவுகோலின் நேர் எதிர் முனையை, வரை பலகையின் மேல் இடது பக்க ஓரத்தில் பொறுத்த வேண்டும். சிறு வரைவியின் திருகாணியை ஆடாதவண்ணம் வரைபலகையுடன் நன்கு இறுக்கிவிட வேண்டும், இல்லையெனில் கோணம் மாற வாய்ப்புண்டு. பின்னர் அளவுகோலில் நமக்குத் தேவையான கோணத்தினை நிறுவி வரையத் துவங்கலாம்.

மேலும் பார்க்க
--------------

* ஆட்டோ கேட்
**ஜார்ஜ் லேடிமர் பேட்சு** (George Latimer Bates)(மார்ச் 21, 1863, அபிங்டன், இலினொய், அமெரிக்க ஐக்கிய நாடுகள்- ஜனவரி 31, 1940 செம்ஸ்ஃபோர்ட் ஐக்கிய இராச்சியம்), எல்எல். டி. எம்பிஓயு என்பவர் அமெரிக்க இயற்கை ஆர்வலர் ஆவார்.

பேட்சு காலேசுபர்கில் உள்ள நாக்சு கல்லூரி, மற்றும் சிகாகோ தியோலோஜிகல் செமினரில் கல்வி பயின்றார். இவர் 1895ல் மேற்கு ஆப்பிரிக்கா சென்று தென்கிழக்கே கமரூனில் வாழ்ந்தார். அங்குப் பண்ணை ஒன்றினை நிர்வகித்து வந்தார். இவர் தனது பயணங்களின் போது சேகரித்த இயற்கை வரலாற்று மாதிரிகளை இலண்டனில் உள்ள இயற்கை வரலாற்று அருங்காட்சியகத்திற்கு அனுப்பினார்.

1928இல் பேட்சு இங்கிலாந்துக்குச் சென்றார். அங்கு இவர் *மேற்கு ஆப்ரிக்காவின் பறவைகள் கையேடு* எனும் புத்தகத்தினை எழுதினார் (1930). இவர் அரபு மொழியைக் கற்றபின் 1934இல் அரேபியாவுக்குச் சென்று அரேபியாவின் பறவையியல் நூலைப் படித்தார். இவர் நூலாக அரபியேப் பறவைகள் குறித்து வெளியிட முடியவில்லை என்றாலும் அராபிய பறவைகள் பலவற்றை ஆவணப்படுத்தினார். இவரின் வெளியிடப்படாத *அரேபியாவின் பறவைகள்* பற்றிய கையெழுத்துப் பிரதியானது ரிச்சர்ட் மெனெர்ட்ஜேகனால் பயன்படுத்தப்பட்டது.

புகழ்
-----

ஆப்பிரிக்கப் பாம்பின் ஒரு வகைக்கு, *ராம்னோபிசு பேட்சி* என இவரது நினைவாக பெயரிடப்பட்டது. மூன்று வகையான ஆப்பிரிக்க நீர்நில வாழ்வன வான *ஆசுடிலோசுடெர்னசு* *பேட்சி*, *பெரைரைனோபட்ராச்சசு பேட்சி*, மற்றும் நெக்டோஃப்ரைன் பேட்சி உள்ளிட்ட இருபது பறவைகள் மற்றும் நான்கு பாலூட்டிகள் இவரது நினைவாகப் பெயரிடப்பட்டுள்ளன.

மேற்கோள்கள்
-----------

1. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Bates, G. L.", p. 19).
2. ↑  Beolens, Bo; Watkins, Michael; Grayson, Michael (2013). *The Eponym Dictionary of Amphibians*. Pelagic Publishing. பக். 17. பன்னாட்டுத் தரப்புத்தக எண்:978-1-907807-42-8. .

ஆதாரங்கள்
---------

* Obituary. *Ibis* **1940**: 343–348.
* Warr FE (1996). *Manuscripts and Drawings in the ornithology and Rotschild libraries of The Natural History Museum at Tring*. BOC.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மற்றவை | 
* SNAC
* IdRef

 |
கணிதத்தில், *A மற்றும் B என்ற வரிசை கணங்கள் கொடுக்கப்பட்டால்*, கார்டீசியன் பெருக்கற்பலன் A × B மீதான  பகுதி வரிசையினைப் பெற இயலும். *A* × *B* ல் கொடுக்கப்பட்டுள்ள புள்ளிகள் (a1,b1) மற்றும் (a2,b2) எனில் வரிசை (*a*1,*b*1) ≤ (*a*2,*b*2) if and only if *a*1 ≤ *a*2 மற்றும் *b*1 ≤ *b*2. இந்த வரிசையை பெருக்கல், [1] வரிசை அல்லது ஆயத்தொலை வரிசைஅல்லது பகுதி சார் வரிசை என்கிறோம் 

*A* × *B* ல் மற்றுமொரு வரிசையானது லெக்சோ வரைபட வரிசை. ஏற்கனவே இருந்தது போன்றில்லாமல் இரு முழுமையான வரிசை கணங்களின் பெருக்கற்பலன் மீண்டும் முழுமையான வரிசை அன்று. எடுத்துக்காட்டாக, இணை சோடிகள் (0, 1) மற்றும் (1, 0) ஆகியவையை வரிசைப் பொறுத்து ஒப்பிட முடியாதவை  0 < 1 என்பது ஏற்புடையதன்று. முழுமையான வரிசை கணங்களின் லெக்சோ வரைபட வரிசை.என்பது ஒரு பெருக்கல் வரிசையின் நேரிய விரிவாக்கமாகும். பொதுவாக பெருக்கல் வரிசை, ஒரு லெக்சோ வரைபட வரிசையின் உட்தொடர்பாகும்.

பெருக்கல் வரிசையுடைய ஆயத்தொலை பெருக்கல் பகுதி வரிசையில் சீரிய சார்பு கொண்ட வகைப்பாட்டு வரிசை ஆகும்.

பெருக்கல் வரிசையினை முடிவற்ற ஆயத்தொலை பெருக்கலுக்குப் பொதுமைப்படுத்தலாகும். மேலும் கணம் *A*கொடுக்கப்பட்டால், அதன் பெருக்கற்பலனை *A ல் உட்கணங்களை உள்ளடக்கிய ஆயத்தொலை பெருக்கல் ∏A{0, 1} மூலம் குறிப்பிடலாம்.*.

பெருக்கல் வரிசையானது லாட்டிஸஸ் மற்றும் பூலியன் இயற்கணிதம் ஆகியவற்றை உள்ளடக்கியதும் உயரிய வகைபபாடுகளின் பெருக்கற்பலனாகும்.

மேற்கோள்கள்
-----------

1. ↑  Davey & Priestley, *Introduction to Lattices and Order* (Second Edition), 2002, p. 18
2. ↑  Alexander Shen; Nikolai Konstantinovich Vereshchagin (2002). *Basic Set Theory*. American Mathematical Soc.. பக். 43. பன்னாட்டுத் தரப்புத்தக எண்:978-0-8218-2731-4.
3. ↑  Paul Taylor (1999). *Practical Foundations of Mathematics*. Cambridge University Press. பக். 144-145 and 216. பன்னாட்டுத் தரப்புத்தக எண்:978-0-521-63107-5.
4. ↑  Egbert Harzheim (2006). *Ordered Sets*. Springer. பக். 86–88. பன்னாட்டுத் தரப்புத்தக எண்:978-0-387-24222-4.
5. ↑  Victor W. Marek (2009). *Introduction to Mathematics of Satisfiability*. CRC Press. பக். 17. பன்னாட்டுத் தரப்புத்தக எண்:978-1-4398-0174-1.
**காபூலின் காதல் குற்றங்கள்** (Love Crimes of Kabul) எனும் ஆவணப்படம் 2011 ஆம் ஆண்டில் வெளிவந்தது. ஆப்கானிஸ்தானின் பாதம் பாக் எனும் பெண்களுக்கான சிறைச்சாலையில் உள்ள சில குற்றம் சாட்டப்பட்டவர்களில் மூன்று பேரின் கதை தேர்ந்தெடுக்கப்பட்டு அவர்களின் நேர்காணலோடு ஆவணப்படமாக எடுக்கப்பட்டது. இவர்களுக்கு இஸ்லாமிய முறைப்படி நீதி மன்றங்களில் தீர்ப்புகள் வழங்கப்பட்டன. இந்த ஆவணப்படம் ஆப்கானிஸ்தானின் இஸ்லாமியச் சட்டமுறையைப் புரிந்து கொள்ள உதவும்.

இந்த ஆவணப்படத்தின் முதல் காட்சியில், சிறைச்சாலைக் காவலர்,

> "இவர்கள் நல்ல பெண்களாக இருந்திருந்தால், அவர்கள் இங்கே வந்திருக்க மாட்டார்கள்".
> 
> 
> 

என்கிறார்.
மேலும், இந்த ஆவணப்பட இயக்குனர் மிகவும் கடினமாக சூழ்நிலைகளுக்கிடையில் படம் பிடித்துள்ளார். முறையான அனுமதி இருந்தும் சிறைக்காவலர்கள் இவரை உள்ளே அனுமதிக்கவில்லை. நீதிபதிகளும் இவர்களது கோரிக்கையை நிராகரித்துள்ளார். இறுதியில் சிறை நிர்வாகம் பேட்டி எடுப்பதைக் கவுரவமாகக் கருதியதால் அனுமதித்தனர் என கூறுகிறார்.

கதைக்களன்
---------

* **கரீமா** திருமணத்திற்கு முன் *ஃபெரோஷ்* எனும் தன்னுடைய ஆண் நண்பருடன் உடலுறவு கொண்டதாக குற்றம் சாட்டப்பட்டவர்.
* **அலீமா** தனது குடும்பதினரின் கொடுமைகளிலிருந்து தப்பித்து *ஜியா ஸான்* எனும் பெண்ணின் வீட்டில் தங்கியிருந்தாள். அலிமாவிற்கு 10 மாதங்களும், அடைக்கலம் கொடுத்த ஜியா ஸானுக்கு 18 மாதங்களும் தண்டனை.
* **ஸஃபீரா** அண்டையருடன் உடலுறவு கொண்டதாக குற்றம் சாட்டப்பட்டவர்.

மேற்கோள்கள்
-----------

1. ↑  Love Crimes of Kabul
2. ↑  "பேட்டி".

வெளி இணைப்புகள்
---------------

* இயக்குனர் *தனாஸ் இஷாகெய்ன்*-ரின் பேட்டி
* ஒளிபரப்புத் தகவல் பரணிடப்பட்டது 2011-09-30 at the வந்தவழி இயந்திரம்
* விமரிசனம்
**பெருகு சிவா ரெட்டி** *(Perugu Siva Reddy)* இந்தியாவின் ஆந்திரப்பிரதேச மாநிலத்தைச் சேர்ந்த புகழ்பெற்ற ஒரு கண் அறுவைச் சிகிச்சை நிபுணர் ஆவார்.

கல்வி
-----

சிவா ரெட்டி 1946ஆம் ஆண்டு தனது இளநிலை மருத்துவப் படிப்பை சென்னைப் பல்கலைக்கழகத்தில் படித்து முடித்தார். ஆந்திரப் பல்கலைக்கழகத்தில் 1952ஆம் ஆண்டு கண் மருத்துவத்தில் தன்னுடைய முதுநிலை மருத்துவப் பட்டத்தைப் பெற்றார். ஐதராபாத்தின் உசுமானியா மருத்துவக் கல்லூரியில் சேர்ந்து ரெட்டி பயிற்சி செய்யத் தொடங்கினார். மாரடைப்பு காரணமாக இறக்கும் வரை இவர் ஐதராபாத்தில் உள்ள சரோசினி தேவி கண் மருத்துவமனையின் இயக்குநராக பணியில் இருந்தார்.

1964 ஆம் ஆண்டில் சிவா ரெட்டி இந்தியாவின் முதல் கண் வங்கியான டி.எல். கபாடியா கண் வங்கியை நிறுவினார். பன்னாட்டு மாநாடுகளில் சுமார் 200 ஆய்வுக் கட்டுரைகளை இவர் வழங்கியுள்ளார். கிராமப்புறங்களில் உள்ளவர்களுக்கு குறிப்பாக ஏழைகளுக்கு மருத்துவ உதவி வழங்க 500 எண்ணிக்கைக்கும் மேற்பட்ட கண் முகாம்களை நடத்தினார். கண்புரை நீக்க சிகிச்சையில் இவரது வேகம் மற்றும் திறமை ஆகியவற்றால் நன்கு அறியப்பட்டார்.

விருதுகள்
---------

1971ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருதும் 1977ஆம் ஆண்டு பத்மபூசண் விருதும் இவருக்கு வழங்கப்பட்டன. இந்தியாவில் மருத்துவ துறையினருக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் பெருகு சிவா ரெட்டிக்கு 1982ஆம் ஆண்டு வழங்கி சிறப்பித்தது. 1990ஆம் ஆண்டில் கர்னூலில் நிறுவப்பட்ட அரசு கண் மருத்துவமனைக்கு இவரது பெயர் சூட்டப்பட்டது. பிரபல தெலுங்கு நடிகர் சிரஞ்சீவி சிரஞ்சீவி கண் வங்கியின் தொடக்கம் மற்றும் செயல்பாடுகளில் ரெட்டியின் ஆலோசனையையும் உதவியையும் நாடினார்.

மேற்கோள்கள்
-----------

1. ↑  "Padma Shri" (PDF). Padma Shri. 2015. 15 நவம்பர் 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
2. ↑  "Dr. B. C. Roy Award Recipients". Genie GK. 2015. 12 June 2015 அன்று பார்க்கப்பட்டது.

* Obituary in Indian Journal of Ophthalmology
* Obituary in the Eenadu dated 7 September 2005.
கலிபோர்னியா நியூபோர்ட் கடற்கரைக்கு அப்பால் சுலூப் பாயமைப்புடன் கூடிய சாந்தா குரூசு 70 "ரிட்ரோ"
பொதுவான பெர்முடா சுலூப்பின் பாய்த் திட்டம்.
’’’சுலூப்’’’ (sloop) என்பது, முன் – பின் பாயமைப்புடன் கூடிய ஒற்றைப் பாய்மரம் கொண்ட பாய்க்கப்பல். சுலூப்புக்கள் ஒரேயொரு தலைப்பாயை மட்டுமே கொண்டிருக்கும். இரண்டு அல்லது அதற்கு மேற்பட்ட தலைப்பாய்கள் இருந்தால் அக்கப்பல் "கட்டர்" என அழைக்கப்படும். இவ்வாறான கப்பல்களில் பாய்மரம் சுலூப்புகளில் இருப்பதிலும் பின்னோக்கித் தள்ளியிருக்கும். முரணாக, ஐக்கிய அமெரிக்காவில், ஒரு சுலூப்புக்கு ஒன்று, இரண்டு அல்லது மூன்று தலைப்பாய்கள் பாய்மரத்துக்கு முன்புறம் இருக்கக்கூடும். அங்கு பாய்க்கப்பல்களுக்கு "கட்டர்" என்னும் பெயர் பொதுவாகப் பயன்படுவதில்லை.

நவீன பாய்க்கப்பல்களில் பொதுவாகக் காணப்படுவது பெர்முடா பாயமைப்புக் கொண்ட சுலூப் ஆகும். பொதுவாக நவீன சுலூப்களில், பாய்மரத்துக்கு முன்புறம் பொருத்தப்படும் ஒற்றைத் தலைப்பாயுடன் முதன்மைப் பாய், பாய்மரத்துக்குப் பின்னால் இருக்கும் வளையில் பொருத்தப்படும்.

சுலூப்கள் பாய்மர உச்சியில் பொருத்தப்படும் பாய் அமைப்பையோ அல்லது பகுதி உயரத்தில் பொருத்தப்படும் பாய் அமைப்பயோ கொண்டிருக்கலாம். முதன்மைப் பாய் தலைப் பாயைவிடச் சிறிதாக இருக்கக்கூடும். இது செனோவா முக்கோணப்பாய் ஆகும். பகுதிப் பாயமைப்பில் பாயைத் தாங்கும் முன்வடம் பாய்மரத்தின் முக்காற் பங்கு அல்லது 7/8 பங்கு உயரத்தில் அல்லது வேறு பகுதி உயரத்தில் பொருத்தப்பட்டிருக்கும். பகுதிப் பாயமைப்புக் கொண்ட சுலூப்பின் பாய்மரம், பாய்மர உச்சிப் பாயமைப்புக் கொண்ட சுலூப்பின் பாய்மரத்தைவிட முன்னோக்கி அமையக்கூடும்.

மேற்கோள்கள்
-----------

1. ↑  encyclopedia.com

இவற்றையும் பார்க்கவும்
----------------------

* பாய்க்கப்பல்

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Sloops***   
என்பதின் ஊடகங்கள் உள்ளன. 

* Hudson River Sloop Woody Guthrie, a smaller Hudson River Ferry sloop operated by the Beacon Sloop Club
* Jones, Gregory O. *The American Sailboat*.
**வி. பொ. பழனிவேலன்** (30-10-1909--20-12-2005) தனித்தமிழ் இயக்க முன்னோடிகளில் ஒருவர். பெரியாரியக் கருத்துகளில் முனைப்பானவர். மாணாக்கன் என்னும் மாத இதழை நடத்தி வந்தார்.திருத்துறைக்கிழார் என்னும் புனை பெயரும் இவர் கொண்டிருந்தார்.

பிறப்பு,இளமை,கல்வி
------------------

தஞ்சை மாவட்டம், திருத்துறைப்பூண்டி வட்டம், விழல்குடி 
என்னும் சிற்றூரில் பிறந்தார்.
தொடக்கக் கல்வியைப் பிறந்த ஊரிலும் உயர்கல்வியை 
ராஜாமடம் என்னும் ஊரிலும் கற்றார்.
சென்னைப் பல்கலைக் கழகத்தில் புலவர் பட்டமும் பீ. ஓ. எல்
பட்டமும் பெற்றார் 
தஞ்சையில் ஆசிரியர் பயிற்சியில் தேர்ச்சிப் பெற்றார்.

ஆசிரியர் பணி, பிற பணிகள்
------------------------

தொடக்கப் பள்ளிகளிலும் நடுநிலைப் பள்ளிகளிலும் தலைமைஆசிரியராகப் பணி புரிந்தார்.
1950 முதல் அரசு உயர்நிலைப் பள்ளிகளில் தமிழாசிரியராகப் பணிசெய்து 1968 இல் ஓய்வு பெற்றார்.
மாணாக்கன் என்னும் தனித்தமிழ் மாத இதழை 1968முதல் 
1975 வரை பல இன்னல்களுக்கிடையில் தொடர்ந்து நடத்தி 
வந்தார்.
1972இல் மறைமலையடிகள் மகளிர் தமிழ்ப் பயிற்றுக் கல்லூரி (மதுரைத் தமிழ்ச் சங்கத்தோடு இணைந்தது) தொடங்கி 1975 வரை நடத்தினார்.
உலகத் தமிழ்க் கழகம், தமிழியக்கம், தமிழின விடுதலைக் 
கழகம் தமிழக நல்வாழ்வு மாமன்றம் ஆகிய இயக்கங்களோடு தொடர்புகொண்டு மொழி இனம் பொதுமை நலத்திற்காகப் பாடுபட்டார்.
தேவநேயப்பாவாணருடன் இணைந்து தமிழ்த் தொண்டு 
ஆற்றினார்.
தென்மொழி இதழில் சில காலம் இருந்தார்.
1959 சூன் திங்களில் தலைவர் கி.ஆ.பெ.வி.யின் அழைப்புக்கு இணங்க ஆகாசவாணி எதிர்ப்புப் போராட்டத்தை மாணவர்களையும் சேர்த்து நடத்தினார்.
சாமி.சிதம்பரனார் இவருக்கு நண்பர்.பேரா.சி.இலக்குவனார் இவருடைய ஒருசாலை மாணாக்கர்.
குடும்ப வாழ்விலும் பொது வாழ்விலும் கொள்கைப் பிடிப்புடன் 96 ஆண்டுகள் வாழ்ந்து மறைந்தார்.

பட்டங்கள்,சிறப்புகள்
--------------------

தனித்தமிழ் அரிமா, தமிழிசைச்செம்மல், செந்தமிழ்க் காவலர்.
தமிழகப் புலவர் குழு உறுப்பினர்.
இலண்டன் தமிழ்ச் சங்கத்தின் பாராட்டும் பரிசும்.

எழுதிய நூல்கள்
--------------

* வேலன் சிந்தனைப் பூங்கொத்து
* மொழித் தூய்மை தேவையா?
* வேலா பிறமொழி-தமிழ் அகரமுதலி
* பண்டைத் தமிழர் வாழ்வியல்
* திருக்குறள் தேர்பொருளுரை
* தமிழிலக்கியச் சொல் அகரமுதலி
* Thamizh a Universal Language

அச்சேறாத நூல்கள்
----------------

பண்டைத் தமிழ் நூல்களின் அழிவும் ஆக்கமும் 
கட்டுரைக் கோவை 
பாவரங்குகளில் பாடிய பாத்தொகுப்பு 
தமிழ் வளர்ச்சிக் கட்டுரைகள் 
சங்கத் தமிழ் அகர முதலி

இதழ்களுடன் தொடர்பு
------------------

செந்தமிழ்ச் செல்வி,செந்தமிழ், குறளியம், குத்தூசி,
அறிவுப்பாதை, பகுத்தறிவு, விடுதலை, தமிழ்ப்பாவை,
எழுகதிர் போன்ற இதழ்களில் தமிழ் வளர்ச்சி பகுத்தறிவு 
தொடர்பான கட்டுரைகளையும் பாடல்களையும் எழுதினார்.

மேற்கோள் நூல்
-------------

தனித்தமிழரிமா புலவர் வி.பொ.பழனிவேலனார் (2006)

(இக்குறு நூலை ஆக்கியோர்: முனைவர் தமிழ்முடி 
முனைவர் ப.தமிழ்ப்பாவை)
தற்கால காப்ட்சா திரிபெழுத்துத் தொடர்
**காப்ட்சா** (*Captcha*) என்பது இணைய வழியாகவோ நேரடியாகவோ ஒரு கணினியுடன்
தொடர்பு கொள்ளப் பயன்படும் புகுபதிகை உள்ளீடு கடவுச்சொல் உட்பட ஒரு மனிதனால் செய்யப்படுகின்றதா அல்லது தானியங்கி வழி புகுபதிகை செய்யப்படுகின்றதா என தேர்வு செய்யும் ஒரு மென்பொருள்நிரலிஆகும். இதன் பயன் தானியங்கிவழி பலவகையான இடையூறுகள்
செய்பவர்களைக் கட்டுப்படுத்துவதாகும். காப்ட்சா (*CAPTCHA*) என்பது கார்னிகி மெலன் பல்கலைக்கழகத்தின் காப்புரிமைகொண்ட வணிக அடையாள எழுத்தடை. இது
ஒரு சொற்றொடரின் சுருக்கெழுத்துக் கூட்டுச்சொல். கணினிகளையும் மனிதரையும் வேறுபடுத்திக் காட்ட, முழுவதும் தானியங்கியாய் தொழிற்படும், பொதுவில் இயங்கும் டூரிங் சோதனை (உரைகல்). (**Completely Automated** Public Turing test to tell **Computers and Humans"' Apart).**

புகுபதிகையின் போதோ, பின்னூட்டத்தின்போதோ இணையதளங்களில் ஒரு படமும் அதில் பெரிய அளவிளான எழுத்துக்கள் நெளிந்தும் குழிந்தும் கோணல்மாணலாகவோ, மங்கியதாகவோ, அல்லது அதன்மீது கிறுக்கியுமோ இருக்கக் காண்பீர்கள். அதன் அருகில் ஒரு எழுத்துப்பெட்டி (*Textbox*) இருக்கும். அதில் படத்திலுள்ள வளைந்து நெளிந்து திரிபுற்ற சொற்களை அந்த எழுத்துப்பெட்டியில் (*TextBox*) இட வேண்டும் (தட்டச்சு செய்ய வேண்டும்). பிறகு அந்த பக்கத்தை அனுப்புவதற்கான பொத்தானை அழுத்தவேண்டும்.

இணையதளப் பயனர்கள் புகுபதிகை செய்யும்பொழுது தவறுதலாக கடவுச்சொல்லையோ, பயனர் முகவரியையோ தட்டச்சிட நேரிடும். அப்பொழுது புகுபதிகையில் எழுதப்பட்டிருக்கும் நிரலி இந்த பயனர் எரிதல் (*spam*) மூலம் புகுபதிகை செய்ய முயலுவதாக பாவித்து (நினைத்து) (கீழே உள்ளது போல்) இன்னொரு பக்கத்திற்கு அழைத்துச் செல்லும். அங்கு ஒரு படத்தில் வேறு எழுத்துக்கோர்வை இருக்கும் அதிலுள்ள எழுத்துக்கள் கோணல்மாணலாகவும் மங்கியதாகவும், இன்னும் அந்த எழுத்துக்கோர்வையின் மேல் கிறுக்கியும் இருக்கும். பயனர் மனிதராக இருந்தால் அவர் அந்த படத்திலுள்ள எழுத்துக் கோவைகளை தெரிந்து தட்டச்சிடுவார்.

படத்திலுள்ள எழுத்துக்கள் வேவ்வெறு வடிவங்களில் வருவதால் தானியங்கி நிரலியால் எழுத்துக் கோவை என்று அறிய முடியாது. அதனால் எரிதல்களை கட்டுப்படுத்த முடியும்.call

காப்ட்சா நிரலி துணை
-------------------

பி.ஹெச். பி யில் GD லைப்ரரியைக்கொண்டே அநேக காப்ட்சாக்கள் உருவாக்கப்படுகின்றன. மைக்ரோசாப்ட் நிறுவனத்தின் டாட்.நெட் (dot net) லும் இவைகளை எழுத முடியும்.

ஒருங்குறி (யுனிகோடை) பயன்படுத்தியும் காப்ட்சா உருவாக்கமுடியும். தமிழில் காப்ட்சா உள்ளீடும் முறை இன்னும் உருவாக்கப்படவில்லை.

காப்ட்சாவை முறியடிக்கும் வழிகள்
-------------------------------

* அமல்படுத்திய முறையில் உள்ள பிழைகளை கண்டுபிடித்து, அதற்கு தகுந்த தாக்குதல் நடத்தலாம்.
* எழுத்துக்களை உறுதி செய்யும் மென்பொருளை மேம்படுத்தலாம்.
* மலிவான மனித உழைப்பை பயன்படுத்தி மொத்தமாக காப்ட்சாவுக்கு இணையான எழுத்துக்களை பெற்றுக்கொள்ளலாம்.
**சுற்றுலாத் துறை அமைச்சகம்** (*Ministry of Tourism,India*) இந்திய அமைச்சகங்களில் ஒன்றாகும். இந்திய சுற்றுலா வளர்ச்சி மற்றும் மேம்பாட்டிற்கு இன்றியமையாத விதிமுறைகள், ஒழுங்குமுறைகள் மற்றும் சட்டதிட்டங்கள் வடிவமைப்பது இந்த அமைச்சின் பொறுப்பு. நடப்பு சுற்றுலாத் துறை அமைச்சராக ஜி. கிஷன் ரெட்டி ஆவார். ஸ்ரீபாத் யசோ நாயக் மற்றும் அஜய் பட் இதன் இணை அமைச்சர்களாக உள்ளனர். 

இந்திய சுற்றுலாத் துறை, 2011ஆம் ஆண்டு, இலண்டனில் நடைபெற்ற உலக சுற்றுலாக் கண்காட்சியில் இரண்டு விருதுகள் வென்றதன் மூலம் உலகளவில் புகழ்பெற்றது. அவ்விரு விருதுகள், உலகின் முன்னணி பயண இலக்கு, உலகின் முன்னணி சுற்றுலா வாரியம் (Incredible India)முதலிய பிரிவுகளுக்காக வழங்கப்பட்டது

மேற்கோள்கள்
-----------

1. ↑  National Portal of India : Government : Who's Who
2. ↑  "காப்பகப்படுத்தப்பட்ட நகல்". 2011-11-11 அன்று மூலம் பரணிடப்பட்டது. 2013-11-24 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* இந்திய சுற்றுலாத்துறை அமைச்சக இணையதளம்

|  |
| --- |
| *இந்தக் கட்டுரை இந்திய அரசு தொடர்பான கட்டுரைகளின் ஒரு பகுதி. இதை விரிவுபடுத்தி தமிழ் விக்கிப்பீடியாவிற்கு உதவி புரியுங்கள்*. |
தமிழ்நாட்டின் தனியார் பள்ளிக் கட்டண நிர்ணயக் குழு தமிழக அரசால் பெற்றோர்களின் கோரிக்கைகளுக்கு ஏற்ப தனியார் பள்ளிகளில் நிலவும் தன்னிச்சையான கட்டண வீதங்களை முறைப்படுத்தும் நோக்கத்துடன் திசம்பர் 2009இல் ஏற்படுத்தப்பட்டது. இதன் தலைவராக நீதியரசர் கோவிந்தராசன் நியமிக்கப்பட்டார். தமிழ்நாட்டிலுள்ள 10,233 மானியம் பெறாத பள்ளிகளின் கட்டுமானம், ஆசிரியர்களின் ஊதியம், மற்றபிற செலவினங்கள் ஆகியவை குறித்த தகவல்களைப் பெற்று, அவ்வகை தகவல்களைத் தர மறுத்த 701 பள்ளிகள் உள்ளிட்ட 10,934 தனியார் பள்ளிகளுக்கான கட்டணங்களை பரிந்துரைத்தது. 955 பக்கங்கள் கொண்ட இந்த அறிக்கையை தமிழக அரசு அக்டோபர் 21, 2010 அன்று தனது இணைய தளத்தில் வெளியிட்டது. 

ஆனால் இந்தக் கட்டண வீதங்களை ஏற்க மறுத்த 6,500 பள்ளிகள் இந்த கட்டணங்களை மீளாய்வு செய்ய வேண்டும் என சென்னை உயர்நீதி மன்றதில் முறையிட்டன. இதனை ஏற்ற நீதிமன்றம் இந்தப் பள்ளிகளுக்கான கட்டணங்களை நான்கு மாதங்களில் மீளாய்வு செய்யுமாறு உத்தரவிட்டது. கட்டண வீதங்களை வெளியிட்டபிறகு தனது பொறுப்பிலிருந்து கோவிந்தராசன் விலகியதால் அக்டோபர் 31, 2010 அன்று குழுத் தலைவராக ஓய்வு பெற்ற உயர்நீதிமன்ற நீதியரசர் ரவிராஜ பாண்டியன் நியமிக்கப்பட்டார். 

தமிழ்நாடு தொழில்சார் கல்விநிறுவனங்களுக்கான சேர்க்கைக்கான நிரந்தரக் குழுவின் தலைவராக உள்ள ரவிராஜ பாண்டியன் தலைமையில் இந்தக் குழு மாவட்டம் வாரியாக பள்ளிகளை அழைத்து பள்ளிகளின் விவரங்களை கேட்டறிந்தது. நேர்முக கேட்பு 15.11.2010 முதல் 4.5.2011 வரை நடைபெற்றது. ஒவ்வொரு பள்ளியும் அளித்த விவரங்கள் மேல்முறையீடு செய்த போது அளித்த விவரங்கள் நேர்முக கேட்பின்போது அளித்த விவரங்கள் ஆகிய மூன்றையும் ஒருங்கிணைத்து தணிக்கையாளர்களின் தணிக்கைக்கு உட்படுத்தி மீண்டும் சரிபார்த்து இறுதி கட்டணங்கள் கொண்ட தனது அறிக்கையை சூன் 13, 2011 அன்று வெளியிட்டது. இந்த கட்டண வீதங்கள் ஒவ்வொரு தனியார் பள்ளிக்கும் கட்டண விகிதத்தை வழங்குமாறு மாவட்ட முதன்மை கல்வி அதிகாரிகளிடம் வழங்கப்பட்டது. மேலும் பள்ளிக் கட்டண முழு விவரமும் பள்ளி கல்வி இணைய தளத்தில் வெளியிடப்படும். மூன்று கல்வியாண்டுகளுக்கு இந்தக் கட்டணங்கள் செயலில் இருக்கும் எனவும் அறிவிக்கப்பட்டுள்ளது. 

தனது அறிக்கையை வெளியிட்டபிறகு ரவிராஜ பாண்டியன் முந்தைய தலைவர் போலவே தம் பதவியிலிருந்து விலகினார்.

மேற்கோள்கள்
-----------

1. ↑  கோவிந்தராசன் குழு அறிக்கை வெளியானது
2. ↑  "Justice Raviraja Pandian to head school fee panel". 2011-08-08 அன்று மூலம் பரணிடப்பட்டது. 2011-06-13 அன்று பார்க்கப்பட்டது.
3. 1 2  "தட்ஸ்தமிழ் இணையதளத்தில்". 2011-06-16 அன்று மூலம் பரணிடப்பட்டது. 2011-06-13 அன்று பார்க்கப்பட்டது.
இந்திய குடியரசுத் தலைவரான இராம்நாத் கோவிந்த், மார்ச் 20, 2018 அன்று சுலகிட்டி நரசம்மாவிற்கு பத்மசிறீ விருது அளிக்கும் போது எடுக்கப்பட்ட புகைப்படம்
**சுலகிட்டி நரசம்மா**(Sulagitti Narasamma) (1920 - டிசம்பர் 25 2018) கர்நாடகாவின், தும்கூர் மாவட்டத்தில், பவகடா தாலுக்காவின், கிருஷ்ணபுரா பகுதியில் உள்ள ஓர் இந்திய மருத்துவச்சி ஆவார். எந்த ஒரு மருத்துவ வசதிகளும் இல்லாத பகுதிகளில் 70 ஆண்டுகளுக்கு மேலாக, 15,000 க்கும் அதிகமான பாரம்பரியப் முறையில் இலவசமாக பிரசவம் பார்த்தார். அதற்காக கருநாடக மாநிலத்தின் பல விருதுகளையும், இந்திய அரசால் வழங்கப்படும் நாட்டின் நான்காவது உயரிய குடியியல் விருதான பத்மசிறீ விருதினையும் பெற்றார்.

பணிகள்
------

சுலகிட்டி நரசம்மா ஒரு நாடோடி வம்சத்தவர். தன்னுடைய 12 ஆவது வயதில் திருமணம் செய்துகொண்டதால், கல்வி கற்கும் வாய்ப்பை இழந்தார். நரசம்மாவுக்கு 20 வயது இருக்கும்போது தன்னுடைய பாட்டியிடமிருந்து வீட்டில் பிரசவம்பார்க்கும் முறையைக் கற்றுக் கொண்டார். பின்னர் நரசம்மா வேறு சிலரின் துணையுடன் பல பெண்களுக்கு பிரசவம் பார்க்க ஆரம்பித்தார். காலப்போக்கில், பிரசவம் பார்ப்பதில் கைதேர்ந்தவராக மாறியவர், இதுவரை 15,000 பேருக்கு வீட்டில் பிரசவம் பார்த்துள்ளார்.

பெயர் காரணம்
------------

கிராமத்து மருத்துவச்சியை கர்நாடகத்தில் சுலகிட்டி என்று அழைப்பார்கள். அதனால் நரசம்மா பெயருக்கு முன்னால் சுலகிட்டி என்ற பெயரும் ஒட்டிக் கொண்டது. வயிற்றில் இருக்கும் குழந்தையின் தன்மை, தாய், குழந்தை என்ன உணவு உண்ணலாம், நோய் எதிர்ப்பு மருந்து ஆகியவற்றைப் பாரம்பரிய மருத்துவ முறைப்படி ஆலோசனைகளை நரசம்மா வழங்குவார்.

விருதுகள்
---------

* 2012 கர்நாடகா மாநில அரசின் தேவராஜ் அர்ஸ் விருது
* 2013 கிட்டூர் ராணி சென்னம்மா விருது
* 2013 கர்நாடகா ராஜியோட்சவ விருது
* 2013 ஆம் ஆண்டிற்கான இந்தியாவின் சிறந்த குடிமகள் விருது.
* 2014 தும்கூர் பல்கலைக்கழகத்தின் கௌரவ டாக்டர் பட்டம்
* 2018 ஆம் ஆண்டிற்கான பத்மஸ்ரீ விருது.

இறப்பு
------

பெங்களூரில் உள்ள தனியார் மருத்துவமனையில் நுரையீரல் தொடர்பான நோயால் கடந்த 5 நாட்களுக்கு முன் சிகிச்சைக்காக சேர்க்கப்பட்ட நரசம்மா சிகிச்சை பலன் அளிக்காமல் 25 டிசம்பர் 2018 அன்று காலமானார்.

மேற்கோள்கள்
-----------

1. ↑  [](25 Dec 2018). "15,000 பிரசவம் பார்த்த நரசம்மா பாட்டி காலமானார்". செய்திக் குறிப்பு. பார்க்கப்பட்டது: 25 Dec 2018.
2. ↑  (25 Dec 2018). "ஏழைப் பெண்களுக்கு இலவசமாக 15 ஆயிரம் பிரசவங்கள் செய்த நரசம்மா காலமானார்:". செய்திக் குறிப்பு. பார்க்கப்பட்டது: 25 Dec 2018.
**தமிழக வரலாறு மக்களும் பண்பாடும்**, கே.கே. பிள்ளை எழுதிய, தமிழக மக்களின் வரலாற்றினையும், பண்பாட்டையும் பற்றிய நூலாகும்.

அமைப்பு
-------

இந்நூலில் தமிழக வரலாற்றுக்கான அடிப்படை ஆதாரங்கள், தமிழகத்தின் இயற்கை அமைப்புகள், வரலாற்றுக் காலத்துக்கு முந்திய தமிழகம், சிந்துவெளி அகழ்வாராய்ச்சி, பண்டைய தமிழரின் அயல்நாட்டுத்தொடர்கள், தமிழ் வளர்த்த சங்கம், சங்க இலக்கியம், பண்டைத் தமிழரின் வாழ்க்கை, களப்பிரர்கள், பல்லவர்கள், தமிழகத்தில் நான்காம் நூற்றாண்டு முதல் ஒன்பதாம் நூற்றாண்டு வரையில் சமூக நிலை, சோழப் பேரரசின் தோற்றம், சோழப் பேரரசின் வளர்ச்சியும் வீழ்ச்சியும், சோழர் காலத்தில் தமிழரின் சமுதாயம், பாண்டியரின் ஏற்றமும் வீழ்ச்சியும், மதுரை நாயக்கர்கள், தமிழகத்தில் 13 முதல் 18ஆம் நூற்றாண்டு வரை சமூக நிலை,ஐரோப்பியரின் வரவு, பத்தொன்பதாம் நூற்றாண்டின் அரசியலும் தமிழகத்தின் சமூக நிலையும், இருபதாம் நூற்றாண்டின் தமிழகம் என்ற உட்தலைப்புகளைக் கொண்டு அமைந்துள்ளது. ஆங்காங்கே நாட்டுப்பட விளக்க அட்டவணைகளும் தரப்பட்டுள்ளன.

உசாத்துணை
---------

'தமிழக வரலாறு மக்களும் பண்பாடும்', நூல், (மறுபதிப்பு 2004; உலகத் தமிழாராய்ச்சி நிறுவனம்,சி.பி.டி.வளாகம், சென்னை)

மேற்கோள்கள்
-----------

1. ↑   TVU

வெளி இணைப்புகள்
---------------

* உடுமலை.காம்.வலைத்தளம் பரணிடப்பட்டது 2016-02-06 at the வந்தவழி இயந்திரம்
* Google Books
**ஐரோப்பிய வெள்ளரி** *(European cucumber)* விதை இல்லாத வெள்ளரிக்காய் வகையாகும். ) மற்ற வகை வெள்ளரிக்காய்களை விட ஐரோப்பிய வெள்ளரி நீளமாகவும் மெலிதாகவும் இருக்கும். 

இவற்றின் மீது மெழுகு அடுக்கு இருக்காது. பழுக்கும்போது தோல் மென்மையாக இருக்கும். 

இந்த வெள்ளரிகள் நீண்ட நால் கெடாமல் இருக்கவும் சிறந்த புத்துணர்ச்சிக்காகவும் நெகிழிதாள்களில் உறை இடப்படுகின்றன. விதை இல்லாத வகையாக இருப்பதால் இவை உட்கொள்ளும் போது விதையெடுக்கவோ அல்லது உரிக்கப்படவோ தேவையில்லை. 

வேறு சில வகை வெள்ளரிக்காய்களைக் காட்டிலும் அதிக விலையும் குறைந்த சுவைமணம் கொண்டவையாகவும் இவை இருக்கும்.  ஐரோப்பிய வெள்ளரிகள் பச்சை காய்கறியாகவும் ஊறுகாயாகவும் பயன்படுத்தப்படுகின்றன.  இவற்றை நீளமாகவும் அகலமாகவும், மெல்லிய சீவல்களாகவும் துண்டுகளாக்கலாம். வறுத்து அரைத்து கூழாகவும் சமைக்கலாம்.

மேற்கோள்கள்
-----------

1. 1 2 3  Alden, Lori. "Cucumbers". foodsubs.com. 22 January 2017 அன்று பார்க்கப்பட்டது.
2. 1 2 3  "Hot House Cucumbers". specialtyproduce.com. 23 January 2017 அன்று பார்க்கப்பட்டது.
3. ↑  "Archived copy". 29 March 2014 அன்று மூலம் பரணிடப்பட்டது. 5 June 2014 அன்று பார்க்கப்பட்டது.CS1 maint: archived copy as title (link)
4. ↑
5. 1 2  Gardener, Geek (27 August 2010). "Growing Cucumber – European Cucumbers". geekgardener.in. 23 January 2017 அன்று பார்க்கப்பட்டது.
ஆசிரியர் கூட்டணி இதழ்

தோற்றம்
-------

இந்தியாவில் ஆசிரியர் சங்கம் 1920ல் சென்னையில் தான் தொடங்கப்பட்டது. அதன் பெயர் சென்னை ஆசிரியர்கள் கில்ட். அப்போது தான் பெண் ஆசிரியர்களுக்காகவும் சங்கம் தோன்றியது. 1919ல் அமைக்கப்பட்ட ஊதியக்குழு ஆணைதான் இது தோன்றக் காரணம். ஆங்கிலேயர் ஆட்சி காலத்தில் சென்னை மாகாணம் என்று இருந்தபோது தென் இந்திய ஆசிரியர் சங்கம் என்ற பெயரில் இருந்தது. அதில் கல்லூரி முதல் தொடக்கப்பள்ளி வரை அனைத்து ஆசிரியர்களும் இடம் பெற்று இருந்தனர். அதன் பதவிகளை கல்லூரி ஆசிரியர்களே வகித்தனர் (மேலவை உறுப்பினர் உள்பட) இதனால் கிராமங்களில் இருந்த தொடக்கப்பள்ளி ஆசிரியர்கள் வருத்தம் அடைந்தனர். இச்சங்கத்தில் தொடக்கப்பள்ளி ஆசிரியர்களுக்கு பிரதிநிதித்துவம் சரியாக அளிக்கப்படவில்லை 

தொடக்கப்பள்ளி ஆசிரியர்கள் 1946ல் கர்னூலில் நடைபெற்ற மாநாட்டில் இருந்து வெளியேறி தங்களுக்கெனத் தனியான இயக்கத்தை மாஸ்டர் இராமுன்னியை அமைப்பாளராக கொண்டு சென்னை மாகாண ஆரம்பப்பள்ளி ஆசிரியர் சம்மேளனம் ஆரம்பிக்கப்பட்டது. இயக்கத்தை வளர்க்க மாஸ்டர் இராமுன்னியின் தலைமையில் 19 பேர் மிதிவண்டிகளில் சென்று மலபார் மாவட்டத் தலைநகர் கோழிக்கோட்டில் இருந்து தமிழகம், ஆந்திரம், கர்நாடகம் ஆகிய பகுதிகளில் இயக்கத்தை வளர்க்க பாடுபட்டனர்.

முதல் போராட்டம்
---------------

1946ல் சென்னை மாகாண ஆசிரியர் சம்மேளனம் என்று பெயரில் முதல் இயக்கம் தொடங்கப்பட்டது. இச்சம்மேளனம் 1947 ல் வேலைநிறுத்தம் செய்ய முடிவெடுத்து, அன்றைய அரசுக்கு அறிவிப்பு அனுப்பியது. 56 நாட்கள் போராட்டம் நடைபெற்றது. அதன் காரணமாக அரசு இயக்கத்துடன் பேச்சுவார்த்தை நடத்தியது. இடைக்கால நிவாரணம் வழங்கி ஊதிய பரிசீலனைக்குழு அமைத்தது. இதன் பரிந்துரையால். ஆசிரியர்கள் ஊதிய மாற்றம் பெற்றனர்.

வெளி இணைப்புகள்
---------------

* தமிழ்நாடு தொடக்கப்பள்ளி ஆசிரியர் கூட்டணி தலைமை அலுவலகம் விக்கிமேப்பியாவில்
* தமிழ்நாடு தொடக்கப்பள்ளி ஆசிரியர் கூட்டணி தலைமை அலுவலக கட்டிடம் புகைப்படம்
* தமிழ்நாடு தொடக்கப்பள்ளி ஆசிரியர் கூட்டணி கரூர் கிளை பரணிடப்பட்டது 2013-07-09 at the வந்தவழி இயந்திரம்
* தமிழ்நாடு தொடக்கப்பள்ளி ஆசிரியர் கூட்டணி நாகை கிளை
**தமிழ்நாடு தோட்டக்கலை வளர்ச்சி முகமை** (TANHODA-Tamil Nadu Horticulture Development Agency) ஆனது பெரிய அளவில் இந்திய அரசின் நிதிஉதவியுடன் வேளாண்மையை மேம்படுத்துவதற்காக தமிழ்நாடு அரசால் ஆரம்பிக்கப்பட்ட ஒரு முகமை ஆகும்.

வரலாறு
------

தமிழ்நாடு சங்கங்களின் பதிவுச் சட்டம் 1975 இன்படி, இம்முகமை ஒரு சங்கமாக பதிவு செய்யப்பட்டது. இவ்வமைப்பு, அரசாணை எண்-91 (வேளாண்மை)-27.03.2000 இன் கீழ், நடுவண் அரசின் பெரியளவிலான நிதியுதவியுடன் 18.06.2004 அன்று வேளாண்மையின் மேம்பாட்டுக்காகத் தொடங்கப்பட்டது.

அமைப்பின் செயல்பாடுகள் மற்றும் அதிகாரங்கள்
------------------------------------------

தேசிய தோட்டக்கலை மிசன், சொட்டு நீர்ப்பாசனம், துல்லிய வேளாண்மை, தேசிய மூங்கில் மிசன் போன்ற திட்டங்களைச் செயல்படுத்தும் சிறப்பு அமைப்பாக இம்முகமை செயல்படுகிறது.

செயல்கள்
--------

* விவசாயிகள் மற்றும் பணியாளர்களுக்குப் பயிற்சி.
* உள்நாட்டு மற்றும் ஏற்றுமதிச் சந்தை புலனாய்வுப் பிரிவு (DEMIC) 2004ம் ஆண்டு ஆரம்பிக்கப்பட்டது.
* வெளியீடுகள்:

தமிழ்நாடு மாநில விவசாய விற்பனை வாரியம் (Tamil Nadu state agricultural Marketing Board) வேளாண்மையின் பல பிரிவுகளில் பயனுள்ள நூல்களை வெளியிட்டது. 

* கண்காட்சிகள்

மேற்கோள்கள்
-----------

1. ↑  "Organisations under the Agriculture Department".. . பார்த்த நாள்: 2012-10-30.
2. ↑  "Organisations under the Agriculture Department".. . பார்த்த நாள்: 2012-10-30.
3. ↑  "Functions And Powers of the Agency".. . பார்த்த நாள்: 2012-10-30.

வெளி இணைப்புகள்
---------------

* www.tanhoda.gov.in Official website பரணிடப்பட்டது 2012-06-16 at the வந்தவழி இயந்திரம்
**வாளையார்** (*Walayar*) இந்தியாவின் கேரளாவின் பாலக்காடு மாவட்டத்தில் மற்றும் தமிழ்நாட்டின் கோயம்புத்தூர் மாவட்டத்தில் அமைந்துள்ள ஒரு எல்லை நகரமாகும். கேரளா - தமிழ்நாடு மாநிலங்களின் தணிக்கைச் சாவடிகள் இங்கு அமைந்துள்ளன. இது சேலம் - கொச்சி தேசிய நெடுஞ்சாலை 544 இல் பாலக்காட்டிலிருந்து 26 கிலோமீட்டர் தொலைவிலும், கோயம்புத்தூர் தொடருந்து நிலையத்திலிருந்து 27 கிலோமீட்டர் தொலைவிலும் மற்றும் கோவை சர்வதேச விமான நிலையத்திலிருந்து 37 கிலோமீட்டர் தொலைவிலும் அமைந்துள்ளது.

அமைவிடம்
--------

வாளையார் ஒரு வளர்ந்து வரக்கூடிய சிறிய நகரம் ஆகும். இந்த இடம் தமிழக, கேரள எல்லைப்புறத்தில் அமைந்துள்ளது. இந்த இடம் வணிகவரித்துறை, போக்குவரத்துத் துறை மற்றும் ஆயத்தீர்வை ஆகியவற்றுக்கான சுங்கச்சாவடிகள் அமைந்துள்ளன. கேரளாவிற்கு அனுப்பப்படும் பெரும்பாலான சரக்குகள் இந்த வழியிலேயே செல்வதால் இந்த இடம் அதிக போக்குவரத்து நெரிசலுக்குப் பெயர் போன இடமாக விளங்குகிறது. ஆனால், தற்போது வலயார் முதல் வடக்கஞ்சேரி வரை தேசிய நெடுஞ்சாலையானது நான்கு வழிச்சாலையாக மாற்றப்பட்டுள்ளதாலும், சேவைச் சாலைகள் அமைக்கப்பட்டுள்ளதாலும் நிலைமை மாறியுள்ளது. மேலும், சரக்குந்துகளுக்கு சுங்கச்சாவடிகளுக்கு நுழையக்கூடிய இடத்திலிருந்து, வரி செலுத்தி வெளிவரும் வரையிலும் வாகனங்களுக்குத் தனியான பாதை அமைக்கப்பட்டுள்ளது. ஆகவே பயணிகள் வாகனங்கள் இடையூறின்றி செல்ல வழிவகை செய்யப்பட்டுள்ளது. தேசிய நெடுஞ்சாலை அகலப்படுத்தும் பணி 2015 ஆம் ஆண்டு முடிவுற்றது. இதர மாநிலங்களிலிருந்து வரும் பெரும்பாலான பயணிகள் வாகனங்கனான பேருந்துகள், மகிழ்வுந்துகள், சுற்றுலா வாகனங்கள் இந்த வழியிலேயே செல்கின்றன. வலயாரின் தொடருந்து நிலையமானது தேசிய நெடுஞ்சாலையிலிருந்து 100 மீட்டர் தொலைவில் அமைந்துள்ளது.

மேற்கோள்கள்
-----------

* 

1. ↑  "The Kerala Official Language (Legislation) Act, 1969" (PDF).
**சிவகங்கை பூங்கா** தமிழ்நாட்டில் தஞ்சாவூரில் பெரிய கோயிலின் அருகே அமைந்துள்ள, பிரசித்தி பெற்ற பொழுதுபோக்குப் பூங்கா ஆகும்.

வரலாறு
------

1871-72இல் தஞ்சாவூர் நகராட்சியால் பொது மக்களுக்காக இப் பூங்கா உருவாக்கப்பட்டது. 11ஆம் நூற்றாண்டை சார்ந்த பிரகதீஸ்வரர் கோயிலின் கிழக்குப் பகுதி மற்றும் இதனுள் உள்ளடங்கிய சிவகங்கை குளம் அனைத்தும் அரசர் ராசராச சோழனால் கட்டப்பட்டது.ஆரம்ப காலகட்டங்களில் சரியாக பராமரிக்கப்படாததால் கூட்டம் அதிகமாகவும், காற்றோட்டம் இல்லாமாலும் காணப்பட்டது.ஆனால் தற்போது நன்கு பராமரிக்கப்படுகிறது. 1994 உலக தமிழ் மாநாட்டிற்கு வழிவகுக்கும் நடவடிக்கையின் போது சிவகங்கைக் குளத்தில் மோட்டார் படகு வசதிகள் அறிமுகப்படுத்தப்பட்டன.

வசதிகள்
-------

சிவகங்கைப் பூங்காவில் பொம்மை ரயில், மோட்டார் படகு வசதிகள் மற்றும் சிறு விலங்கியல் தோட்டம் அமைந்துள்ளது. தஞ்சாவூர் நகராட்சி நூலகம் கூட இப்பூங்காவில் அமைந்துள்ளது.

மேற்கோள்கள்
-----------

1. 1 2 3  Hemingway, F. R. (1907). *Tanjore District Gazetteer*. Government Press. பக். 271.
2. ↑  *Frontline* (S. Rangarajan) **12** (1-8): 76. 1995.
3. 1 2  Sura Guide, p 79

உசாத்துணை
---------

1. Tourist Guide to Tamil Nadu, Chennai, Sura Maps, 2008, ISBN 81-7478-177-3.
**நதிக்கரையினிலே** (*Nadhi Karaiyinile*) என்பது 2003ஆம் ஆண்டு வெளியான தமிழ் நாடகத் திரைப்படம் ஆகும். பொன்வண்ணன் எழுதி இயக்கிய இப்படமானது. துவக்கத்தில் சர்வதேச திரைப்பட விழாக்களில் **ஜமீலா** என்ற பெயரில் வெளியானது. இப்படத்தில் சுவலட்சுமி, ராசன் பி. தேவ், ராம்ஜி ஆகியோர் முக்கிய வேடங்களில் நடித்தனர். இப்படத்திற்கான இசையை சிற்பி மேற்கொண்டார். பல தாமதங்களுக்குப் பிறகு, 2003 நவம்பரில் படம் நேர்மறையான விமர்சனங்களுடன் வெளியானது.

நடிகர்கள்
---------

* சுவலட்சுமி ஜமீலாவாக
* ராசன் பி. தேவ் முகமது கானாக
* ராம்ஜி நசீராக
* கொச்சி ஹனீஃபா
* அஜய் ரத்னம்
* சாந்தி வில்லியம்ஸ்
* ஆர். சி. சக்தி

தயாரிப்பு
---------

பொன்னண்ணன் இரண்டாவதாக இயக்கிய *ஜமீலா* (2003) படத்தில், சுவலட்சுமி, ராசன் பி. தேவ், ராம்ஜி ஆகியோர் நடித்தனர். கீழ்ப்படியக்கூடிய ஒரு பெண்ணின் வாழ்க்கையை அழிக்கும் இரண்டு ஆண்களுக்கு இடையிலான தன்முனைப்பு மோதலின் கதையை இப்படம் கையாண்டுள்ளது. எழுத்தாளர் சாரா அபூபாக்கரின் புதினத்தால் ஈர்க்கபட்ட பொன்வண்ணன் திரைக்கதை உரிமையை வாங்கினார். படத்திற்கு நிதியைப் பெறுவதற்காக தனது திரைக்கதையை இந்திய தேசிய திரைப்பட மேம்பாட்டுக் கழகத்திற்கு சமர்ப்பித்தார். நிறுவனமும் நிதியளிக்க ஒப்புக்கொண்டது. *ஜமீலா* புதுச்சேரியில் பதினேழு நாட்களில் 35 லட்சம் ரூபாய் செலவில் படமாக்கபட்டது.

வெளியீடு
--------

இந்தத் திரைப்படம் திரையிடல்களில் நேர்மறையான விமர்சனங்களைப் பெற்றது மேலும் விமர்சகர்களிடையே நல்ல வரவேற்பைப் பெற்றது, இது 2002 ஷாங்காய் சர்வதேச திரைப்பட விழாவில் போட்டி அல்லாத பிரிவில் திரையிட தேர்ந்தெடுக்க தூண்டோகோலாக ஆனது. 2001 ஆம் ஆண்டில் திரைப்படம் தணிக்கை செய்யப்பட்ட போதிலும், இது "முஸ்லீம் படம்" என்று வகைப்படுத்தப்படுவதை விநியோகஸ்தர் விஸ்வாஸ் சுந்தர் அதை விரும்பாததால், 2003 நவம்பரில் இந்தியா முழுவதும் *நதிக் கரையினிலே* என்ற பெயரில் திரையரங்குகளில் வெளியிப்பபட்டது.  இந்த படம் திரையரங்குகளில் சிறப்பான வரவேற்பைப் பெறவில்லை. என்றாலும் தமிழக அரசு திரைப்பட விருதுகள் மூன்றை இது பெண்களை சிறப்பாக சித்தரிக்கும் திரைப்படத்திற்கான தமிழக அரசு திரைப்பட விருதுகள் பெற்றது. இது திரைப்படத் துறையை விட்டு விலகுவதற்கு முன்பு சுவலட்சுமி பணிபுரிந்த கடைசி திரைப்படமாகும்.

குறிப்புகள்
-----------

1. ↑  Dhananjayan 2014, ப. 428.
2. 1 2  Dhananjayan 2014.
3. ↑  "Tamil film in Chinese fest". The Hindu. 2002-08-23. 2003-04-04 அன்று மூலம் பரணிடப்பட்டது. 2015-11-19 அன்று பார்க்கப்பட்டது.
4. ↑  "Tamil Nadu announces film awards for three years". IndiaGlitz. 2004-10-01. 2004-10-24 அன்று மூலம் பரணிடப்பட்டது. 2015-11-19 அன்று பார்க்கப்பட்டது.

நூலியல்
-------

* G. Dhananjayan (2014). *Pride of Tamil Cinema: 1931 to 2013*. Blue Ocean Publishers. . 
[*தொடர்பிழந்த இணைப்பு*]
**செட்டியள்ளி** (*Shettihalli*) என்பது இந்தியாவின், கருநாடகத்தின், பெங்களூர் நகர மாவட்டத்துக்கு உட்பட்ட ஒரு சிற்றூர் ஆகும். பெங்களூர் பெருநகர மாநகராட்சியின் 200 வார்டுகளில் இது 12வது வார்டாகும். இது தாசரள்ளி சட்டமன்றத் தொகுதிக்கு உட்பட்டது. எஸ். முனிராஜு (பா.ஜ.க.விலிருந்து) (2008-2017) ச.ம.உ.வாக இருந்தார். மஞ்சுநாத் (2017- முதல்) (ம.ஜ-விலிருந்து) ச.ம.உவாக இருந்தார். செட்டியள்ளி வார்டான 12 வது வார்டுக்கு உட்பட்ட மற்ற கிராமங்களாக மேடரள்ளி, மல்லசந்திரம், தாசரள்ளி, கம்மகொண்டனள்ளி, அப்பிகெரே ஆகியவை உள்ளன. வளர்ந்துவரும் பகுதிகளில் ஒன்றாக செட்டியள்ளி உள்ளது. செட்டியள்ளியிலிருந்து ஜலஹள்ளி மெட்ரோ நிலையத்திற்கு ஐந்து நிமிடங்களும், யஷ்வந்த்பூர் தொடருந்து நிலையத்திற்கு 15 நிமிடங்களும், பெங்களூர் பன்னாட்டு வானூர் நிலையத்திற்கு 35 நிமிடங்களும், தும்கூர் நெடுஞ்சாலைக்கு ஐந்து நிமிடங்களும், ஓரியன் மாலுக்கு 15 நிமிடங்களும் பயண நேரம் ஆகும். செட்டியள்ளியில் ஏ.ஜே. மார்ட், மெட்ரோ மினி பசார், கிருஷ்ணா பேக்கரி, குவாளிட்டி ஸ்டேஷனரி ஸ்டோர், ஜாமிஸ் கேக் & பேக்ஸ். டி நீட்ஸ் போன்ற பல மளிகை மற்றும் பல்பொருள் அங்காடிகள் உள்ளன. எஸ்.கே மருத்துவமனை மற்றும் பிரின்ஸ் ராயல் ஆகியவை செட்டியள்ளியின் பெருமைமிக்க அடையாளங்களாகும்.[]

செட்டியள்ளிக்கு அருகில் காட்டுயிர் சரணாலயம் உள்ளது.

மேலும் பார்க்கவும்
------------------

* தென்னிந்தியா
* இந்தியாவில் காட்டுயிர்கள்

மேற்கோள்கள்
-----------

1. ↑  "Shettihalli wildlife Sanctuary", *WildTrails Recent Sightings*, 2018-03-19 அன்று பார்க்கப்பட்டது
19 ஆம் நூற்றாண்டு ஓவியம்
**ஐரோப்பிய இடலை** அல்லது **ஆலிவ் மரம்** (*Olea europea*) என்பது நடுநிலக் கடல் வடிபகுதியில் காணப்படும் சிறு மர வகையாகும். இது இடலை என்ற பேரினத்தின் மாதிரி இனம் ஆகும். இதன் உயரம் 8–15 மீட்டர் அளவு வளரும். இதன் இலைகள் 4–10 செ.மீ. நீளமும் 1–3 செ.மீ. அகலமும் இருக்கும். இதன் பட்டை முறுங்கி வளரும். இவற்றின் பழங்கள் சற்றுத் துவர்ப்பானவை.

ஐரோப்பிய இடலைப் பழம் 1–2.5 cm நீளமும், தட்டையான சதை கொண்டுள்ளது. அது பிஞ்சு நிலையில் பச்சை நிறமும் பழுத்த நிலையில் கருப்பாக இருக்கும். இது உலகில் பரவலாகப் பயிரிடப்படும் பழங்களில் ஒன்றாகும். இதன்மூலம் இடலை எண்ணெய் தயாரிக்கப்படுகின்றது. இந்த எண்ணை சமையலுக்கும் விளக்கு எரிக்கவும் பயன்படுகின்றது. ஆலிவ் எண்ணெயை சமயச்சடங்குகளின்போதும் பிற சமயங்களிலும் உடலில் தேய்த்துக் கொள்வதும் உண்டு. ஆலிவ் கனிகள், எண்ணெய் ஆகியன மருந்துப் பொருளாகவும் பயன்படுத்தப்படுகின்றன. வாசனைப் பொருட்கள் சவர்க்காரம் செய்யவும் உணவுப் பொருள்களைப் பாதுகாக்கவும் கம்பளியைப் பதப்படுத்தவும் ஆலிவ் எண்ணெய் பயன்படுகிறது. ஆலிவ் காய்கள் ஊறுகாய் போடவும் தின்பண்டங்கள் செய்யவும் பயன்படுகின்றன.

சொல்லியல்
---------

*Olea europaea* என்றால் இலத்தீன் மொழியில் *ஐரோப்பிய இடலை* என்று பொருள். ஐரோப்பாவில் காணப்படும் இடலை இனம் என்பதால் இவ்வாறு அழைக்கப்படுகின்றது.

வகைப்பாடு
---------

ஐரோப்பிய இடலை இனத்தில் மொத்தம் ஆறு துணையினங்கள் உள்ளன.

* ஐரோப்பிய இடலை சிற்றினம் ஐரோப்பியம் (*Olea europaea subsp. europaea*)
* ஐ. இ. சிற். கூர்முனை (*O. e. subsp. cuspidata*)
* ஐ. இ. சிற். வாஞ்ச்சியம் (*O. e. subsp. guanchica*)
* ஐ. இ. சிற். செர்ரிவடிவி (*O. e. subsp. cerasiformis*)
* ஐ. இ. சிற். மொரோக்கோனியம் (*O. e. subsp. maroccana*)
* ஐ. இ. சிற். லப்பெர்ரின் (*O. e. subsp. laperrinei*)

விளக்கம்
--------

ஆலிவ் மரம் சுமார் 10 மீட்டர் உயரம்வரை வளரக்கூடியது. இதன் இலைகள் கரும்பச்சையாக இருக்கும். இதன் பூக்கள் வெண்மை நிறமானவை. மத்திய தரைக்கடல் நாடுகளில் அதிகம் பயிராகிறது. இதன் கனிகள் நீள் சதுரமாகவோ முட்டை வடிவிலோ இருக்கும். பார்க்கப் பளபளப்பாக இருக்கும். ஆலிவ் கனி சற்றுக் கசப்புச் சுவையுடையதாகும். கனிகள் கருநீலம் அல்லது கருமை நிறமுடையனவாகும். கனியில் ஒருவிதை மட்டுமே இருக்கும். ஆலிவ் மரம் ஒட்டுமுறையிலும் பதியன் முறையிலும் அதிகம் பயிரிடப்படுகின்றது. அடிமரத்திலிருந்து பக்கக் கன்றுகள் தோன்றி வளரும். ஆலிவ் மரம் தரும் பலன் ஆண்டுக்காண்டு வேறுபடும்.

வரலாறு
------

ஐரோப்பிய இடலை மரங்கள் கடந்த 2000 ஆண்டுகளாக பயிரிடப்பட்டு வருகின்றன. இத்தாலி நாட்டில் சாந்தினியாவில் உள்ள சில மரங்கள் 3000 ஆண்டுகள் பழமை கொண்டதாகக் கருதப்படுகிறது. தூத்தான்காமென் என்ற அரசரின் கல்லறையிலும் இம்மரத்தின் உருவங்கள் கண்டறியப்பட்டுள்ளன. 20-40 மில்லியன் ஆண்டுகள் பழைமையான இதன் புதை படிவங்கள் கிடைக்கப் பெற்றுள்ளன. ஆலிவ் மரத்தை பற்றிய விரிவான குறிப்புகள் கிரேக்க, உரோம இலக்கியங்களில் காணப்படுகின்றன. ஆலிவ் இலை சமாதானச் சின்னமாகக் கருதப்படுகிறது.

பிறமொழிப் பெயர்கள்
------------------

* *ஒலிவம்* (*olive*)- ஆங்கிலம்
* *சைத்தூன்* (*zaytun*)- பாரசீகம்

மேற்கோள்கள்
-----------

1. ↑  "FAO, 2004". Apps3.fao.org. 2007-03-13 அன்று மூலம் பரணிடப்பட்டது. 2009-05-18 அன்று பார்க்கப்பட்டது.
2. ↑  இளையர் அறிவியல் களஞ்சியம், மணவை முஸ்தபா, பதிப்பு 1994, பக்கம் 52.53
**கே. தவமணி தேவி** (*K. Thavamani Devi*, இறப்பு: பெப்ரவரி 10, 2001) இலங்கைத் திரைப்பட நடிகை. 1940களில் பல தமிழ்த் திரைப்படங்களில் நடித்தவர்.

வாழ்க்கைக் குறிப்பு
-------------------

யாழ்ப்பாணத்தில் இணுவிலில் பிறந்து கொழும்பில் வளர்ந்தவர். இவரின் தந்தை கார்த்திகேசு, ஒரு பிரபலமான வழக்கறிஞர். பெற்றோரின் விருப்பப்படி இவர் சிறு வயதிலேயே சென்னைக்குக் குடி பெயர்ந்தார்.

திரைப்படங்களில்
---------------

கே. தவமணி தேவி எம். எஸ். சுப்புலட்சுமியுடன் *சகுந்தலை* (1940) திரைப்படத்தில்.
சென்னையில் இருக்கும் போது அவர் பரத நாட்டியம், கருநாடக இசை முறையாகப் பயின்றார். இதனால் இவருக்கு தமிழ்த் திரைப்படங்களில் பாடி நடிக்கும் வாய்ப்புக் கிடைத்தது. 1937 இல் தனது 15வது வயதில் திரைப்படத்துறையில் நுழைந்தார். அந்தக் கால கட்டத்திலேயே காற் சட்டையுடன் துணிச்சலாக நடிக்க வந்த பெண்மணி.

இவரது முதல் படம் சதி அகல்யா மாடர்ன் தியேட்டர்ஸ் தயாரிப்பில் 1937 ஆம் ஆண்டில் வெளிவந்தது. முதல் படத்திலேயே அகலிகை வேடத்தில் கதாநாயகியாக அறிமுகமானார். படமும் சிறந்த வரவேற்பைப் பெற்றது. இவர் நடித்து 1941 இல் வெளிவந்த வனமோகினியும் பெரும் வெற்றி பெற்றது. *த ஜங்கிள் பிரின்செசு* என்ற ஹாலிவுட் திரைப்படத்தைத் தழுவி எடுக்கப்பட்ட இத்திரைப்படத்தில் டொரத்தி லமூர் நடித்த வேடத்தில் தவமணி தேவி நடித்தார். மூலப் படத்தில் லமூர் உடுத்திய அவாய் நாட்டுப் பாணியிலான சாரத்தையே தவமணி தேவியும் உடுத்தி நடித்திருந்தார். இப்படத்தில் இடம்பெற்ற 10 பாடல்களில் பெரும்பாலானவற்றை இவரே பாடியிருந்தார். இவரது பாடல் திறமையால் இவர் "சிங்களத்துக் குயில்" என அழைக்கப்பட்டார். 1941 இல் வெளியான வேதவதி (சீதா ஜனனம்) என்ற படத்தில் சீதை பாத்திரத்தில் கதாநாயகியாக நடித்தார்.

1946 ஆம் ஆண்டில் வெளிவந்த வித்யாபதி இவரது மற்றொரு வெற்றிப் படம். இப்படத்தில் தேவதாசி மோகனாம்பாள் என்ற வேடத்தில் தவமணி தேவி நடித்திருந்தார். இந்தத் திரைப்படத்தில் மேற்கத்திய பாணியிலான இவரது நடனங்களும் பாடல்களும் இடம் பெற்றிருந்தன.

கலைஞர் மு. கருணாநிதியின் வசனத்தில் 1947 இல் வெளிவந்த *ராஜகுமாரி* திரைப்படத்தில் எம்.ஜி.ஆருடன் இணைந்து நடித்தார். இது இவருக்கு பெரும் புகழையும் வெற்றியையும் ஈட்டிக் கொடுத்தது. தவமணி தேவிக்கு ராஜகுமாரி திரைப்படத்தில் நாயகனை மயக்கும் ராணி வேடம். இவரின் மெய்ப் பாதுகாவலராக சாண்டோ எம். எம். ஏ. சின்னப்பாதேவர் நடித்திருந்தார்.

பிற்காலம்
---------

தவமணி தேவி 1962 ஆம் ஆண்டில் ராமேசுவரத்தைச் சேர்ந்த கோடிலிங்க சாஸ்திரி என்பவரைக் காதலித்து மணந்து கொண்டார். திருமணத்தின் பின்னர் திரைப்படத் துறையை விட்டு முற்றாக விலகி ஆன்மீகத்தில் அதிக நாட்டம் கொண்டிருந்தார். இராமேசுவரத்தில் தனது இறுதிக் காலத்தைக் கழித்த அவர் தனது 76வது வயதில் 2001 பெப்ரவரி 10 இல் காலமானார்.

நடித்த திரைப்படங்கள்
--------------------

* *சதி அகல்யா* (1937)
* *சகுந்தலை* (1940)
* *சியாம் சுந்தர்* (1940)
* *வேதவதி (சீதா ஜனனம்)* (1941)
* *வனமோகினி* (1941)
* *கிருஷ்ணகுமார்* (1941)
* *பக்த காளத்தி* (1945)
* *ஆரவல்லி சூரவல்லி* (1946)
* *வித்யாபதி* (1946)
* *ராஜகுமாரி* (1947)
* *நாட்டிய ராணி* (1949)

மேற்கோள்கள்
-----------

1. 1 2 3  Guy, Randor (28 மே 2011). "Blast from the Past — Vana Mohini 1941". *த இந்து*.. பார்த்த நாள்: 27 திசம்பர் 2011.
2. ↑  "Thavamani Devi". *Jointscene*. Joint Scene Ltd. 2011-03-03 அன்று மூலம் பரணிடப்பட்டது. 27 திசம்பர் 2011 அன்று பார்க்கப்பட்டது.

வெளி இணைப்புகள்
---------------

* கடந்து வந்த நமது சினிமா
* கே.தவமணிதேவி வனமோகினி (1941) படத்தில் பாடிய பாடல்
* யூடியூபில் ஆரவல்லி சூரவல்லி படத்தில் டி. எஸ். துரைராஜுடன் கே.தவமணிதேவி பாடிய பாடல்
பதினறும எண்கள் (ஆங்கிலம்: Hexadecimal) பதினாறை அடிப்படையாக கொண்ட எண்கணித முறையாகும். பல கணினி மென்பொருட்களும் பதினறும எண்களை கொண்ட நிரல்களாகவே தொகுக்கப்படுகின்றன.

எண்கணிதம் இடத்தை அடிப்படையாக கொண்டது. ஒரு எண் இருக்கும் இடத்தை பொறுத்து அதன் பெருக்கும் அளவு அமைகிறது. ஒன்று, பத்து, நூறு என்று எண்கள் இடத்தை கொண்டு அளவிடப்படுகிறது. அதனால்தான் 9க்கு அடுத்து 2 இலக்கத்திற்கு தாவுகிறோம். மொத்தத்தில் எண்களெல்லாம் 0-9 முடிய உள்ள 10 எண்களே. அடி 16 என்றோ 16ன் அடிப்படை என்றோ குறிக்கப்படும் எண்கள் 0-15 வரை வந்து அதன் பின்பு 2 இலக்கங்கள் தொடங்கும். அதாவது பதினாறின் மடங்காக, இரண்டாவது இலக்கத்திற்கு போகும் போது ஒரு பதினாறு முடிந்துவிட்டது என்றும், மூன்றாவது இலக்கத்திற்கு போகும் போது 256 முடிந்துவிட்டது என்றும் பொருள் படும். பத்தை அடிப்படையாக கொண்டு 2 இலக்கம் வருவதைப்போலவே பத்து வரை அதே எண் குறியீடுகள் பயன்படுத்தப்படுகின்றன. மிச்சமுள்ள 6 எண்களும் ஆங்கில எழுத்துக்களான A/a, B/b, C/c, D/d, E/e, F/f என்று குறிக்கப்படுகிறது. இதன் வரிசை 1,2,3,4,5..9,a,b,c,d,e,f,10,11,12..19,1a,1b,1c,1d,1e,1f,20... என்று நீளும்.
**செட்டியாபத்து** (CHETTIYAPATHU) தமிழ்நாட்டின் தூத்துக்குடி மாவட்டம், திருச்செந்தூர் வட்டம், உடன்குடி ஊராட்சி ஒன்றியம், செட்டியாபத்து ஊராட்சியில் அமைந்த சிற்றூர் ஆகும். இந்த ஊர் ஐந்துவீட்டு சுவாமி கோயிலால் புகழ்பெற்றது. இவ்வூர் திருச்செந்தூருக்கு தென்கிழக்கே 19 கிலோ மீட்டர் தொலைவிலும், உடன்குடியிலிருந்து 2 கிலோ மீட்டர் தொலைவிலும் அமைந்துள்ளது.இந்த ஊர் திருச்செந்தூர் சட்டமன்றத் தொகுதிக்குட்பட்டது.

மக்கள் தொகை பரம்பல்
-------------------

2011-ஆம் ஆண்டின் மக்கள்தொகை கணக்கெடுபின் படி, 1114 குடும்பங்கள் கொண்ட செட்டியாபத்து கிராமத்தின் மொத்த மக்கள் தொகை 4,479 ஆகும். மொத்த மக்கள் தொகையில் 6 வயதிற்குட்பட்ட குழந்தைகள் 10.38% ஆக உள்ளனர். பாலின விகிதம் 1000 ஆண்களுக்கு 1017 பெண்கள் வீதம் உள்ளனர். சராசரி எழுத்தறிவு 90.38% ஆகவுள்ளது. பட்டியல் சாதியினரும் பட்டியல் பழங்குடியினரும் முறையே 566 மற்றும் 12 உள்ளனர்.

அருகமைந்த ஊர்களும் கிராமங்களும்
-------------------------------

1. திருச்செந்தூர் - 18 கிலோ மீட்டர்
2. உடன்குடி - 2 கிலோ மீட்டர்
3. ஆண்டிவிளை
4. அருணாச்சலபுரம்
5. கொட்டான்காடு
6. குமாரலெட்சுமிபுரம்
7. முத்துகிருஷ்ணாபுரம்
8. சிவலூர்
9. பண்டாரபுரம்
10. இராமசந்திராபுரம்
11. தேரியூர் (கிழக்கு)
12. தேரியூர் (மேற்கு)
13. வாத்தியார் குடியிருப்பு

இதனையும் காண்க
--------------

* ஐந்துவீட்டு சுவாமி கோவில்

மேற்கோள்கள்
-----------

1. ↑  CHETTIYAPATHU Village
2. ↑  Chettiyapathu Population
**பேச்சி** தமிழக கிராமங்களில் வழிபடும் ஒரு பெண் காவல் தெய்வம். இவரை பேச்சியம்மன் என்றும் அழைக்கின்றனர். தென்மாவட்ட மக்கள் அதிகம் வழிபட்டாலும், தமிழ்நாடு முழுக்க பேச்சிக்கு கோவில்கள் இருக்கின்றன.

பேச்சியின் மறுபெயர்கள்
----------------------

* பேச்சி
* பேச்சியம்மன்
* பேச்சியாயி

வழிபாடு
-------

பொங்கல் வைத்து பூசை செய்யப்படுகிறது. பல இடங்களில் சைவ வழிபாடு என்றாலும், சில இடங்கள் ஆடு வெட்டியும் பூசை நடத்துகின்றார்கள்.

பிறப்பின் போதே பேச்சாற்றல் வராமல் பாதிக்கப்பட்டவர்களும், திக்கி திக்கி பேசுபவர்களும் பேச்சியை வழிபாடு செய்தால் குறை தீரும் என்பது நம்பிக்கை.

பே(ய்)ச்சியம்மன்
----------------

'பேச்சியம்மன்' என்பது 'பே(ய்)ச்சியம்மன்' என்பதின் திரிந்த வடிவமாக கருதப்படுகிறது. சங்க இலக்கியங்களில் பேய் மகளிர் குறித்த பதிவுகள் இருக்கின்றன.

"பிணக்கோட்ட களிற்றுக் குழம்பி
னிணம்வாய்ப் பெய்த பேய்மகளி
ரினையொலி யிமிழ் துணைங்கைச் சீர்ப்
பிணை யூப மெழுந்தாட
வஞ்சு வந்த போர்க்களம்"
(மதுரைக்காஞ்சி 24 -28)

"போரிலே வீழ்ந்த நல்ல தந்தங்களையுடைய யானைப் பிணங்களின் குருதியைக் குடித்து, சிதறிக் கிடந்த குறைதலைப் பிணம் எழுந்து தன்னோடு ஆடும்படி பேய்மகள் துணங்கைக் கூத்தாடுவாள்" என்று பாடுகிறார் மாங்குடி மருதனார். புறநானூற்றிலும் இவை மிகுதியாகக் காணப்படுகிறது.

"பெருமிழலைக் குறும்பர்க்கும் பேயார்க்கு மடியேன்" என காரைக்கால் அம்மையார் குறித்து திருத்தொண்டர் தொகை போற்றுகிறது.

"பேயரசு செய்தால் பிணந்தின்னும் சாத்திரங்கள்" என பாரதியின் பாஞ்சாலி சபதத்தில் திரௌபதை கூறுவதையும் நோக்கலாம். எனவே பேய் மகளிர்க்கும், பிணத்திற்குமான தொடர்பு சங்க காலம் தொட்டு நீடித்து வந்துள்ளது எனவும் கருதுகிறார்கள்.

இவற்றையும் பார்க்க
------------------

* சிம்மக்கல் பேச்சியம்மன் கோயில்
* சிறுதெய்வ வழிபாடு

மேற்கோள்கள்
-----------

1. ↑  [ "வழக்காறுகளினூடே வரலாற்றைத்தேடி...." 
-தி. தங்கவேல்]

வெளி இணைப்புகள்
---------------

* பேச்சியம்மன் வரலாறு
**பதினாறு இராச்சியங்கள்** என்பது சீன வரலாற்றில் கி. பி. 304 முதல் கி. பி. 439 வரையான நிலையற்ற காலத்தில் நிறுவப்பட்ட அரசுகளை குறிப்பதாகும். இக்காலத்தில் வட சீனாவின் அரசியல் அமைப்பானது நிலையற்றதாக இருந்தது. தொடர்ச்சியாக சிறிது காலமே நிலைத்திருந்த அரசமரபுகள் நிறுவப்பட்டன. இந்த அரசுகள் பெரும்பாலும் ஐந்து காட்டுமிராண்டிகளால் நிறுவப்பட்டன. இவர்கள் ஆன் சீனர் அல்லாத மக்கள் ஆவர். வட மற்றும் மேற்கு சீனாவிற்கு முந்தைய நூற்றாண்டுகளில் குடிபெயர்ந்தனர். ஆரம்ப 4ஆம் நூற்றாண்டில் மேற்கு சின் அரசமரபு தூக்கியெறிதப்பட்டதில் இவர்கள் பங்கெடுத்தனர்.

"பதினாறு இராச்சியங்கள்" என்ற சொற்கள் முதன் முதலில் 6ஆம் நூற்றாண்டு வரலாற்றாளர் சுயி காங்கால் அவரது புத்தகத்தில் பயன்படுத்தப்பட்டன. அவை ஐந்து லியாங்குகள் (முந்தைய, பிந்தைய, வடக்கு, தெற்கு மற்றும் மேற்கு), நான்கு யான்கள் (முந்தைய, பிந்தைய, வடக்கு மற்றும் தெற்கு), மூன்று சிங்குகள் (முந்தைய, பிந்தைய மற்றும் மேற்கு), இரண்டு சாவோக்கள் (முந்தைய மற்றும் பிந்தைய), செங் ஆன் மற்றும் சியா. 

சீனாவில் மேற்கு சின் அரசமரபின் வீழ்ச்சி மற்றும் காட்டுமிராண்டி அரசுகளின் எழுச்சியானது ஐரோப்பாவில் ஹூனர்கள் மற்றும் செருமானிய பழங்குடியினங்களின் படையெடுப்பு காரணமாக ரோமானியப் பேரரசு வீழ்ச்சியடைந்ததை ஒத்ததாக உள்ளது. இந்த இரண்டு நிகழ்வுகளுமே 4 முதல் 5ஆம் நூற்றாண்டுகளில் நடைபெற்றன.

உசாத்துணை
---------

1. ↑  (Chinese) 许红梅, "'汉匈奴归义亲汉张' 印考释" 行知部落 xzbu.com Accessed 2020-06-02
2. ↑  (Chinese) 环首铁刀, CCTV.com Accessed 2020-06-02]